Diari Oficial de la Generalitat Valenciana


Sumari del DOGV 4992, del 25-04-2005 (2005/4237)

RESOLUCIÓ de 13 d'abril de 2005, del conseller d'Infraestructures i Transport, per la qual es convoca el concurs d'idees per a l'edificació d'un campanar en la localitat de Murla (Alacant) i s'aproven les bases que n'han de regir el desenvolupament.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4992

Data del DOGV
:   25-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/4237


Data del document
:   13-04-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * professió de l'urbanisme
    * contracte de serveis

RESOLUCIÓ de 13 d'abril de 2005, del conseller d'Infraestructures i Transport, per la qual es convoca el concurs d'idees per a l'edificació d'un campanar en la localitat de Murla (Alacant) i s'aproven les bases que n'han de regir el desenvolupament. [2005/X4237]
  
La Generalitat Valenciana, a través de la Conselleria d'Infraestructures i Transport, té previst escometre les obres d'edificació d'un campanar en la localitat de Murla (Alacant).
  
Es tracta d'una intervenció important per a la ciutat, tant per la seua localització com pel seu valor, arquitectònic i urbanístic, la qual cosa justifica la convocatòria del concurs d'idees.
  
Hi ha els premis següents:
  
Primer. La quantitat de 12.000 euros, que es detrauran de l'encàrrec de redacció del projecte, que podrà fer-se en una o dos fases i, si és el cas, la direcció d'obra, per mitjà de l'adjudicació del contracte pel procediment negociat sense publicitat, a la proposta arquitectònica i urbanística més integrada en l'entorn monumental, capaç de constituir-se en una fita visual de la població i que millor interprete els referents històrics.
  
Segon. Un accèssit per valor de 9.000 euros al que haja sigut seleccionat en segon lloc, la proposta del qual siga la més rellevant, compromesa i actual des del punt de vista del disseny arquitectònic i urbà.
  
Tercer. Un accèssit per valor de 6.000 euros al que haja sigut seleccionat en tercer lloc, la proposta del qual siga la més innovadora per la seua vàlua com a referent d'avantguarda.
  
Vista la proposta del director general d'Arquitectura de 4 de març de 2005, així com el contingut de les bases que s'adjunten, i en virtut de les facultats conferides per l'article 35 de la Llei 5/83, de 30 de desembre, del Govern Valencià i l'article 8 del Decret 182/2004, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resolc:
  
Primer
  
Aprovar les bases que han de regir el desenvolupament del concurs d'idees per a l'edificació d'un campanar en la localitat de Murla (Alacant), que figuren com a annex d'esta resolució.
  
Segon
  
Convocar el referit concurs d'idees amb la intervenció d'un jurat d'acord amb les bases esmentades.
  
Contra la present resolució, que posa fi a la via administrativa, podrà interposar-se recurs potestatiu de reposició davant el conseller en el termini d'un mes, comptador des de l'endemà a la publicació d'esta, d'acord amb el que establixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé, recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació d'esta, de conformitat amb el que establix l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 13 d'abril de 2005.- El conseller: José Ramón García Antón.
  
Bases del concurs d'idees convocat per la Conselleria d'Infraestructures i Transport de la Generalitat Valenciana per a l'edificació d'un campanar en la localitat de Murla (Alacant).
  
Primera. Objecte
  
La present convocatòria té la finalitat de seleccionar la proposta urbanísticament i arquitectònicament més adequada per a l'edificació d'un campanar en la localitat de Murla (Alacant).
  
Segona. Inscripció
  
La inscripció es formalitzarà presentant la sol·licitud de participació, el model de la qual s'adjunta a estes bases com a annex I, en el Registre General de la Conselleria d'Infraestructures i Transport, Direcció General d'Arquitectura, avinguda Blasco Ibáñez, 50, València, emplenada degudament i dirigida al president del jurat. També podrà presentar-se per fax, exclusivament al número següent: 73-1.10.90.67. No s'admetran inscripcions realitzades per correu.
  
El butlletí d'inscripció haurà de presentar-se, o remetre's per fax, en triple versió. L'original quedarà en el Registre General i les dos còpies restants, degudament segellades, quedaran en poder dels concursants. En el cas que el concursant haja remés per fax este butlletí, la Direcció General d'Arquitectura li tornarà, pel mateix conducte, dos còpies segellades. Si presenten una d'estes còpies en la Divisió d'Arquitectura i Actuacions Concertades, els concursants podran retirar la documentació complementària que es facilita per a l'elaboració dels treballs, així com depositar el seu vot per a l'elecció del membre del jurat representant dels concursants.
  
Els vots per a elegir el membre del jurat representant dels concursants no seran vàlids si no complixen els requisits següents:
  
1. Podrà atorgar-se, com a màxim, un vot per inscripció.
  
2. El vot haurà de ser anònim. La papereta, el model de la qual s'adjunta com a annex II, es presentarà dins d'un sobre tancat i opac.
  
3. En la papereta figuraran dos noms que hauran de pertànyer, necessàriament, a la llista dels huit candidats proposats pel Col·legi Territorial d'Arquitectes d'Alacant que figuren en l'annex II d'estes bases.
  
4. Seran nul·les aquelles paperetes en què figuren més de dos noms.
  
Tercera. Àmbit i programa
  
Tant els límits físics de la intervenció, com el programa proposat, seran els assenyalats en la documentació complementària, que inclou un alçament topogràfic de l'àrea objecte de l'actuació i les corresponents bases tècniques i els seus annexos.
  
Quarta. Presentació
  
Tota la documentació que es presente, tant escrita com dibuixada, haurà de quedar inclosa en un únic full de format UNE-A-0. Necessàriament es presentaran dos còpies dels treballs, una muntada sobre un tauler rígid, lleuger i sense motlura, en eixe mateix format UNE-A-0 i una altra, doblegada en dimensions UNE-A-4, introduïda en un sobre obert.
  
Només es presentarà un tauler per cada una de les propostes, i no s'acceptarà, en cap cas un altre tipus de documentació escrita, dibuixada, en vídeo o maqueta.
  
La presentació dels treballs tindrà lloc exclusivament en el Registre General de la Conselleria d'Infraestructures i Transport, a València, avinguda de Blasco Ibáñez, 50, de nou a catorze i de dèsset a dènou hores, de dilluns a dijous i de nou a catorze hores, exclusivament, els divendres, durant els dies hàbils del termini assenyalat, excepte els dissabtes. No s'admetran propostes trameses per correu. Els treballs es presentaran anònims, sota un lema que quedarà expressat amb claredat en les dos còpies. En el mateix sobre que guarda la còpia doblegada haurà d'introduir-se un sobre opac i tancat en l'exterior del qual haurà de llegir-se el lema amb què es presenten al concurs i en l'interior del qual apareixerà el mateix lema, la identificació dels concursants, nom, cognoms, professió, NIF, adreça i telèfon.
  
Cinquena. Terminis
  
Tant el termini d'inscripció, com el de votació dels membres del jurat, començarà el dia hàbil següent a la publicació de les presents bases en el Diari Oficial de la Generalitat Valenciana i finalitzarà passats quinze dies naturals, comptadors a partir de la data esmentada.
  
Una vegada obert el termini d'inscripció, els concursants podran retirar la informació complementària en la Divisió d'Arquitectura i Actuacions Concertades, de la Direcció General d'Arquitectura, tal com indica la base segona o bé accedint a la pàgina web de la Conselleria d'Infraestructures i Transport en la següent adreça electrònica: www.cop.gva.es/arquitectura i descarregar l'esmentada informació.
  
Durant els set dies naturals posteriors al tancament del termini d'inscripció i votació, es procedirà a l'obertura dels vots emesos, amb la presència del president del jurat, un representant del Col·legi d'Arquitectes, el vocal sisé i el secretari que, per mitjà de la corresponent acta, designaran el membre del jurat triat pels concursants i el seu suplent, que ocuparan, per orde estricte de nombre de vots, els càrrecs de:
  
1. Vocal quart.
  
2. Suplent del vocal quart.
  
En cas de produir-se un empat entre els candidats, el president del jurat decidirà quin d'estos formarà part del jurat.
  
El resultat de la votació serà comunicat als participants per escrit.
  
El termini per a la presentació dels treballs serà de dos mesos a partir de l'endemà de la publicació en el Diari Oficial de la Generalitat Valenciana de la resolució del conseller d'Infraestructures i Transport, per la qual es convoca el concurs d'idees i s'aproven les bases que n'ha de regir el desenvolupament.
  
El termini per a l'emissió de la resolució del concurs serà d'un mes, comptador a partir de l'endemà de l'acabament del termini de presentació dels treballs.
  
Amb posterioritat, tots els treballs presentats seran exposats al públic durant un període no inferior a quinze dies.
  
Els treballs no premiats hauran de ser retirats en el termini de 30 dies naturals, comptadors a partir del mes següent a la clausura de l'exposició, la qual cosa se li comunicarà degudament als participants, data a partir de la qual no podran ser reclamats.
  
Els terminis assenyalats per mesos en estes bases es computaran de data a data, és a dir, que l'últim dia del termini en el mes de què es tracte serà l'equivalent o correlatiu al de la publicació. Si l'últim dia del termini fóra inhàbil, és a dir, dissabte, diumenge o festiu, el termini s'entendrà prorrogat al següent dia hàbil.
  
No obstant l'anterior, en l'adreça electrònica www.cop.gva.es/arquitectura, de la pàgina web de la Conselleria d'Infraestructures i Transport, s'indicarà, exclusivament, quin és l'últim dia del termini per a la presentació dels treballs.
  
Sisena. Premis
  
S'atorgaran els tres premis següents:
  
Primer premi. La quantitat de 12.000 euros, que es detrauran de l'encàrrec de redacció del projecte, que podrà fer-se en una o dos fases i, si és el cas, la direcció d'obra, per mitjà de l'adjudicació del contracte pel procediment negociat sense publicitat, a la proposta arquitectònica i urbanística més integrada en l'entorn monumental, capaç de constituir-se en una fita visual de la població i que millor interprete els referents històrics.
  
Segon premi. Un accèssit per valor de 9.000 euros al que haja sigut seleccionat en segon lloc, la proposta del qual siga la més rellevant, compromesa i actual des del punt de vista del disseny arquitectònic i urbà.
  
Tercer premi. Un accèssit per valor de 6.000 euros al que haja sigut seleccionat en tercer lloc, la proposta del qual siga la més innovadora per la seua vàlua com a referent d'avantguarda.
  
El guanyador del primer premi del concurs haurà de tenir els requisits de capacitat d'obrar, acreditar la solvència econòmica, financera i tècnica o professional o, si és el cas, la corresponent classificació i no estar sotmés en alguna de les causes que impossibiliten contractar amb l'administració, de conformitat amb la normativa vigent sobre contractes de les administracions públiques.
  
En el cas que el guanyador siga un equip, format per diversos professionals, necessàriament hauran de constituir-se en unió temporal d'empreses, tal com establix l'article 24 de la Llei de Contractes de l'Administracions Públiques, aprovada per Reial Decret Legislatiu 2/2000, de 16 de juny.
  
Estos premis, si el jurat ho estima convenient, podran quedar deserts o podran acumular-se i atorgar-se només a un o dos concursants.
  
Els concursants premiats seran notificats de forma fefaent.
  
Setena. Jurat
  
El jurat estarà compost pels següents nou membres i un secretari, este últim amb veu i sense vot.
  
President: Fernando Mut Oltra. director general d'Arquitectura de la Conselleria d'Infraestructures i Transport.
  
Vicepresident primer: Manuel Muñoz Ibáñez, director general de Patrimoni Cultural Valencià.
  
Vicepresidenta segona: Josefa Roca Llácer, alcaldessa de Murla.
  
Vocal primer: Santiago Varela Botella, arquitecte de la Direcció General de Patrimoni Cultural Valencià.
  
Vocal segon: José Antonio Reig Puchol, arquitecte tècnic municipal de l'Ajuntament de Murla. (Alacant).
  
Vocal tercer: Francisco Mejías Villatoro, arquitecte representant del Col·legi Territorial d'Arquitectes d'Alacant.
  
Vocal quart: un arquitecte designat pels concursants.
  
Vocal cinqué: Carlos Meri Cucart, arquitecte designat a proposta del Col·legi Oficial d'Arquitectes de la Comunitat Valenciana.
  
Vocal sisé: José Luis Leno Camarero, arquitecte, cap de la Divisió d'Arquitectura i Actuacions Concertades de la Direcció General d'Arquitectura.
  
Secretari: Miguel Montañana Palacios, arquitecte, cap de Secció de Projectes de la Direcció General d'Arquitectura.
  
Suplents:
  
President: Vicente Dómine Redondo, director general de Transports.
  
Vicepresidenta primera: María Concepción Sirvent Bernabeu, sotsdirectora Territorial de Cultura a Alacant.
  
Vicepresident segon: Jorge Antonio Portelli Llopis, regidor de l'Ajuntament de Murla.
  
Vocal primer María Petra Santiesteban Cazorla, arquitecta de la Direcció General de Patrimoni Cultural Valencià.
  
Vocal segon: Miguel Angel Rodríguez Santamaría, regidor de l'Ajuntament de Murla. (Alacant)
  
Vocal tercera: Dolores Alonso Vera, arquitecta representant del Col·legi Territorial d'Arquitectes d'Alacant.
  
Vocal quart: un arquitecte designat pels concursants
  
Vocal cinquena: Maite Palomares Figueres, arquitecta designada a proposta del Col·legi Oficial d'Arquitectes de la Comunitat Valenciana.
  
Vocal sisé: Alfonso Díaz Palanca, arquitecte, cap del Servici d'Actuacions Directes de la Direcció General d'Arquitectura.
  
Secretari: Luis Layana Daza, arquitecte, cap de Secció de Promotors Públics, de la Direcció General d'Arquitectura.
  
El secretari del jurat tindrà la missió de:
  
Resoldre les consultes plantejades durant el període de treball, certificar l'admissió provisional dels treballs en el moment del lliurament, alçar acta de tota actuació del jurat i comunicar als concursants la decisió del concurs dins dels 15 dies següents a la seua adopció.
  
Perquè el jurat quede vàlidament constituït serà necessària la presència, almenys, de cinc dels seus membres, titulars o suplents, sempre que entre ells es trobe el president, el secretari i el membre elegit pels concursants.
  
El jurat es reunirà a convocatòria del seu president, efectuada amb una antelació mínima de quaranta-huit hores.
  
Els acords del jurat s'adoptaran per majoria simple dels assistents i correspondrà al president dirimir els empats amb el seu vot de qualitat.
  
La decisió es produirà dins del període previst en la convocatòria, i no podran excedir les pròrrogues que, si és el cas, s'acorden per majoria absoluta del jurat, d'un màxim de 15 dies. S'alçarà acta de la decisió i s'inclourà el dictamen que ho fonamente, i cada membre del jurat podrà fer constar, per separat, les raons del seu vot.
  
Emesa la decisió es comprovarà que els concursants que hagen obtingut els premis tenen totes les condicions exigides en les bases. Si no fóra així, es procedirà a l'anul·lació dels premis atorgats i s'emetrà una nova decisió del jurat.
  
Huitena. Participants
  
La participació podrà realitzar-se individualment o bé formant equip pluridisciplinar, sempre representats per un professional tècnic competent en la matèria. No podran participar en el concurs els que tinguen relació familiar ?fins a segon grau- o associació professional estable amb algun membre del jurat. Tampoc podrà participar el personal al servici de la Generalitat Valenciana o qualsevol altre que estiga sotmés en algun dels supòsits d'incompatibilitat establits en la legislació sobre contractes de les administracions públiques. En este sentit, una vegada coneguda la composició definitiva del jurat, aquells concursants que siguen incompatibles hauran de renunciar a la seua participació.
  
Novena. Acceptació de les bases
  
La participació en el concurs comporta la total acceptació de les presents bases.
  
Qualsevol concursant no premiat tindrà dret a mantindre l'anonimat del seu treball, si així ho fera constar en el sobre tancat amb el lema.
  
Els treballs premiats passaran a ser propietat de la Generalitat Valenciana, la qual es reserva el dret de la seua explotació íntegra o parcial, i farà menció de l'autoria del treball.
  
En cas de suspensió del concurs, la Direcció General d'Arquitectura ho comunicarà de forma fefaent.
  
La decisió del jurat serà inapel·lable i no podrà ser objecte de recurs.
  
Deu. Normativa supletòria